পাঞ্জাবে আইপিএস অফিসারের বাড়িতে হানা সিবিআইয়ের, উদ্ধার ৫ কোটি টাকা

ওয়েব ডেস্ক: পাঁচ কোটি নগদ টাকা, গ্যারাজে অডি, মার্সিডিজ, ঘরে রাখা দামি দামি ঘড়ি! আবগারি দফতরের অবসরপ্রাপ্ত এক আধিকারিকের বাড়িতে তল্লাশি চালিয়ে উদ্ধার প্রচুর পরিমাণে সোনার গয়নাও। জানা গিয়েছে, ঘুষ চাওয়ার অভিযোগকে কেন্দ্র করে তদন্তের সূত্রপাত। পঞ্জাবের রোপার রেঞ্জের ডিআইজি হরচরণ সিংহ ভুল্লারের বাড়িতে হানা দেয় সিবিআই। কেন্দ্রীয় তদন্তকারী সংস্থা সূত্রে খবর, তল্লাশি অভিযানের সময় ওই আইপিএসের কোটি কোটি টাকার সম্পত্তির হদিস মিলেছে।

জানা গিয়েছে, কিছুদিন আগে তাঁর নামে পুলিশে অভিযোগ দায়ের করেন আকাশ বাট্টা নামের এক ব্যবসায়ী। তাঁর অভিযোগ, ৮ লক্ষ টাকা না দিলে মিথ্যে মামলায় তাঁকে ফাঁসানার হুমকি দিচ্ছেন ওই অফিসার। বৃহস্পতিবার মামলাটি নথিবদ্ধ করে সিবিআই। জানা গিয়েছে, অভিযুক্ত অফিসারের সঙ্গেই গ্রেফতার করা হয়েছে কৃষ্ণ নামে তাঁর এক সহযোগীকেও। ওই ব্যক্তি যেকোনও ঘুষের ক্ষেত্রে মধ্যস্থতার কাজ করতেন বলে অভিযোগ।

আরও পড়ুন: ভোটার তালিকা থেকে বাদ ১০০-র বেশি বাংলাদেশি, নজরে আরও ৭৫০!

তদন্তকারী সংস্থা সূত্রে খবর, কৃষ্ণকে পাকড়াও করার জন্য ফাঁদ পাতা হয়। আট লক্ষ টাকা দেওয়া হবে এই ‘টোপ’ দিয়ে কৃষ্ণকে ডাকা হয় চণ্ডীগড়ের সেক্টর-২১ এলাকায়। টাকা নেওয়ার সময় হাতেনাতে কৃষ্ণকে ধরেন কেন্দ্রীয় গোয়েন্দারা। তার পরে হরচরণকে ফাঁদে ফেলার জন্য ওই কৃষ্ণকেই কাজে লাগান তাঁরা। তাঁর নম্বর থেকে হরচরণকে ফোন করানো হয়। তখনই ঘুষের বিষয়টি আরও স্পষ্ট হয়।

সূত্রের খবর, ১৯৮৭ সালে চাকরিতে যোগ দিয়েছিলেন ধর্মেন্দ্র সিংহ ভাদোরিয়া। চলতি বছরের ৩১ অগস্ট অবসর গ্রহণ করেন তিনি। অবসর নেওয়ার আগে আলিরাজপুর জেলার আবগারি বিভাগের অফিসার হিসেবে কর্মরত ছিলেন ধর্মেন্দ্র সিংহ ভাদোরিয়া।