পাঞ্জাবে বন্যাদুর্গতদের সাহায্যে এগিয়ে এলেন হরভজন সিং

ওয়েব ডেস্ক : প্রবল বৃষ্টি। তার জেরে ভয়াবহ বন্যা (Flood) পরিস্থিতি পাঞ্জাবে (Punjab)। এর কারণে সেখানকার একাধিক জায়গা চলে গিয়েছে জলের নিচে। মৃত্যু হয়েছে বহু মানুষের। সেই মত্যুর সংখ্যা আরও বাড়ছে। এই অবস্থায় পাঞ্জাবকে ‘বিপর্যস্ত রাজ্য’ হিসেবে ঘোষণা করা হয়েছে। এই পরিস্থিতিতে পাঞ্জাবকে সাহায্য করতে এগিয়ে এলেন ভারতের প্রাক্তন ক্রিকেটার হরভজন সিং (Harbhajan Singh)।

রাজ্যসভার সাংসদ হরভজন তাঁর সাংসদ তহবিল থেকে দান করেছেন ৮টি যন্ত্রচালিত নৌকা। সঙ্গে নিজের টাকা দিয়ে কিনে দিয়েছেন আরও তিনটি নৌকা (Boat)। এমনকি বন্য়াদুর্গতদের সাহায্যে তিনি দিয়েছেন ৫০ লক্ষ টাকা। যার মধ্যে তাঁর দুই বন্ধুও সাহায্যের হাত বাড়িয়ে দিয়েছেন। তাঁরা যথাক্রমে দিয়েছেন ১২ লক্ষ ও ৬ লক্ষ টাকা করে দিয়েছেন।

আরও খবর : হকি এশিয়া কাপ ফাইনালে দক্ষিণ কোরিয়াকে হারাল ভারত

সূত্রের খবর, যে নৌকাগুলো বন্যাদুর্গতদের (flood victims) সাহায্যে দেওয়া হয়েছে সেই নৌকাগুলির এক একটির দাম সাড়ে ৪ থেকে সাড়ে ৫ লক্ষ টাকা। মূলত, রোগীদের যাতে বন্যাদুর্গত এলাকা থেকে দ্রুত হাসপাতালে নিয়ে যাওয়া হয়, সেই কারণে এই নৌকা গুলিকে দেওয়া হয়েছে। জানা যাচ্ছে, ভারতের প্রাক্তন ক্রিকেটারের আহ্বানে আরও বেশ কিছু সংস্থা পাঞ্জাবের বন্যাদুর্গতদের সাহায্যে এগিয়ে এসেছেন। তারা আর্থিক সাহায্য়ের আশ্বাস দিয়েছেন বলে খবর।

উল্লেখ্য, সর্বশেষ যে তথ্য সামনে এসেছে তাতে দেখা গিয়েছে, এই বন্য়ার কারণে ইতিমধ্যে প্রাণ হারিয়েছেন ৪০ জনের বেশি মানুষ। ক্ষতিগ্রস্ত হয়েছেন সাড়ে তিন লক্ষের বেশি মানুষ। জানা গিয়েছে, ১২ টি জায়গায় এই দুর্যোগের কবলে পড়ে প্রাণ হারিয়েছেন ২৩ জন। এই পরিস্থিতিতে বন্যাদুর্গতদের সাহায্যের জন্য হাত বাড়িয়ে দিলেন হরভজন(Harbhajan Singh)।